钦定古今图书集成/明伦汇编/氏族典/第621卷 > 《凌迪知万姓统谱》 > 抹撚史扢搭
## 钦定古今图书集成/明伦汇编/氏族典/第621卷 > 《凌迪知万姓统谱》 > 抹撚史扢搭

按《金史抹撚史扢搭传》：史扢搭，临潢路人也。其先以
功授世袭谋克。史扢搭幼袭爵，守边有劳。泰和六年，
南鄙用兵，授同知蔡州防御使事，遣戍宿州。十月，以
史扢搭为骁骑将，中军副统，克安丰军，战霍丘花靥，
功居多。十二月，从攻和州，中流矢卒。史扢搭形不过
中人，而拳勇善斗，所用枪长二丈，军中号为“长枪副
统。”又工用手箭，箭长不盈握，每用百数，散置铠中。遇
敌抽箭，以鞭挥之，或以指钳取飞掷，数矢齐发，无不
中，敌以为神。其箭皆以智创，虽子弟亦不能传。其法
在北部，守《厌山营》，敌尢畏之不敢近。及死，将士皆惋
惜之。